

Aizkraukles novada pašvaldība

**KOKNESES MŪZIKAS SKOLA**

Izglītības iestādes reģ.nr.4576902256

Lāčplēša iela 7, Koknese, Aizkraukles novads, LV-5113

Tālr. 29856079, e-pasts [mu\_koknese@inbox..lv](mailto:mu_koknese@inbox..lv)

**IEKŠĒJIE NOTEIKUMI**

*Aizkraukles novada Kokneses pagastā*

2024.gada 2.septembrī Nr.64

**Kārtība, kādā tiek organizēta pedagogu profesionālās darbības kvalitātes novērtēšana kokneses mūzikas skolā**

*Izdoti saskaņā ar* [*Izglītības likuma*](https://likumi.lv/ta/id/50759-izglitibas-likums)[*14. panta*](https://likumi.lv/ta/id/50759-izglitibas-likums#p14) *37. punktu, 2017.gada 22.augusta Ministru kabineta noteikumiem Nr. 501 ” Pedagogu profesionālās darbības kvalitātes novērtēšanas organizēšanas kārtība”*

1. **Vispārīgie jautājumi**
2. Kārtība nosaka pedagogu profesionālās darbības kvalitātes novērtēšanas (turpmāk – novērtēšana) kārtību, novērtēšanas virzienus un pedagogu profesionālās darbības kvalitātes pakāpju aprakstu.
3. Novērtēšanas procesā pedagogam ir tiesības pretendēt uz jebkuru kvalitātes pakāpi, neievērojot pēctecību, ja:
   1. kopējais pedagoģiskā darba stāžs nav mazāks par 2 gadiem;
   2. ir iegūta atbilstoša izglītība un profesionālā kvalifikācija.
4. Kvalitātes pakāpe ir pedagoga profesionālās darbības novērtēšanas rezultāts, un tā ir spēkā tikai iestādē, kurā veikta pedagoga novērtēšana.
5. **Pirmo kvalitātes pakāpi** var iegūt pedagogs, kura profesionālo darbību **Iestādē**

raksturo:

* 1. mērķtiecīgi organizēts mācību process un nodrošināta labvēlīga mācību vide;
  2. izglītojamo vecumam un individuālajām vajadzībām piemērotu mācību metožu un sadarbības formu izvēle, veicinot izglītojamo individuālo pratību attīstību;
  3. daudzveidīgu un inovatīvu mācību metožu izmantošana ikdienas darbā, nodrošinot un paaugstinot katra izglītojamā spējām atbilstošu sniegumu;
  4. audzēkņu zināšanu un prasmju līmenis ir atbilstošs izglītības programmas prasībām;
  5. audzēkņi piedalās koncertos, konkursos un citos pasākumos, izvēlētais repertuārs atbilst programmas prasībām un audzēkņu individuālajām spējām, ir tematiski saistošs un daudzveidīgs;
  6. audzēkņi piedalās valsts un reģiona līmeņa konkursos, festivālos, koncertos, izsplenēros un pasākumos.
  7. pedagogs ieinteresēts celt profesionālo kvalifikāciju, piedalās tālākizglītības kursos, ir atvērts jaunu zināšanu ieguvei.

1. **Otro kvalitātes pakāpi** var iegūt pedagogs, kura profesionālo darbību **Iestādē un pašvaldībā** raksturo:
   1. mērķtiecīgi organizēts mācību process un nodrošināta labvēlīga mācību vide, kā arī piemērotu mācību metožu un sadarbības formu izvēle, kas vērsta uz izglītojamo mācīšanos orientēta procesa organizēšanu un izglītojamo kompetenču veidošanu;
   2. piemērotu mācību metožu un sadarbības formu izvēle, nodrošinot izglītojamo radošo prasmju attīstību un pilnveidi;
   3. daudzveidīgu, izglītojamo vecumam un individuālajām vajadzībām atbilstošu mācību stratēģiju un inovatīvu mācību metožu izmantošana ikdienas darbā, nodrošinot un paaugstinot katra izglītojamā spējām atbilstošu izaugsmi;
   4. izglītības procesu izpratne, radot iespējas izglītojamajiem un pedagoģiskajā procesā iesaistītajiem speciālistiem un vecākiem sadarboties, attīstot un pilnveidojot katra spējas un pratības;
   5. labās prakses piemēru uzkrāšana, metodisko izstrādņu veidošana un dalīšanās pedagoģiskā darba pieredzē ar citu pašvaldību izglītības iestāžu pedagogiem;
   6. nepārtraukta profesionālā pilnveide, pedagoga dalība koncertos, kreatīva darbība un aktīva piedalīšanās radošajos projektos;
   7. jaunāko tehnoloģiju izmantošana mācību procesā, elektroniskās mācību vides izmantošana pedagoģiskā darba pilnveidē;
   8. audzēkņu individuālā darba dinamikas izpēte, tā pielietošana audzēkņu sasniegumu veicināšanā;
   9. audzēkņu zināšanu un prasmju līmenis ir atbilstošs izglītības programmas prasībām;
   10. audzēkņi piedalās koncertos, konkursos un citos pasākumos, izvēlētais repertuārs atbilst programmas prasībām, atbilst audzēkņu individuālajām spējām, ir tematiski saistošs un daudzveidīgs;
   11. audzēkņi piedalās reģiona, valsts un starptautiska līmeņa konkursos, festivālos, koncertos, nometnēs, plenēros un pasākumos;
   12. audzēkņu sasniegumi ir konkurēt spējīgi reģiona un valsts mērogā, audzēkņi ir motivēti turpināt muzikālo izglītību profesionālā līmenī;
   13. ieguldījums izglītības iestādes darbības novērtēšanā, attīstības plānošanā un veicināšanā;
   14. pedagogs mērķtiecīgi piedalās savas profesionālās kvalifikācijas paaugstināšanā, iesaistās projektos un dalās ar izstrādātajiem materiāliem, metodiku un pieredzi ar savas un citu izglītības iestāžu pedagogiem mūsdienīga mācību procesa organizēšanā izglītības iestādē.
2. **Trešo kvalitātes** pakāpi var iegūt pedagogs, kura profesionālo darbību raksturo pedagoga darbība **iestādē, pašvaldībā un valstī**, līdzdarbojoties jauna mācību satura un programmu izstrādē, ieviešanā un pilnveidē:
   1. mērķtiecīgi organizēts mācību process un nodrošināta labvēlīga mācību vide, kā arī piemērotu mācību metožu un sadarbības formu izvēle, kas vērsta uz izglītojamo mācīšanos orientēta procesa organizēšanu un izglītojamo kompetenču veidošanu;
   2. piemērotu mācību metožu un sadarbības formu izvēle, nodrošinot izglītojamo radošo spēju attīstību un pratību pilnveidi;
   3. daudzveidīgu, izglītojamo vecumam un individuālajām vajadzībām atbilstošu mācību stratēģiju un inovatīvu mācību metožu izmantošana ikdienas darbā, nodrošinot katra izglītojamā sasniegumu pozitīvu dinamiku;
   4. visaptveroša izglītības procesu izpratne, radot iespējas audzēkņiem un pedagoģiskajā procesā iesaistītajiem speciālistiem un vecākiem sadarboties, attīstot un pilnveidojot katra spējas un prasmes;
   5. prasme rast piemērotus risinājumus gan standarta, gan nestandarta situācijās, izmantojot profesionālo pieredzi un inovācijas pedagoģijā;
   6. ieguldījums personības attīstībā, pieredzes pārnesē un izglītības iestādes attīstības veicināšanā, personiskā iniciatīva un ieguldījums iestādes darba mērķu un uzdevumu izpildē;
   7. aktīva līdzdalība mūsdienīga un radoša mācību procesa īstenošanā, kvalitatīvā un radošā izglītības programmu izstrādē un ieviešanā;
   8. audzēkņu zināšanu un prasmju līmenis ir atbilstošs izglītības programmas prasībām;
   9. audzēkņi piedalās koncertos, konkursos un citos pasākumos, izvēlētais repertuārs un darbi atbilst programmas prasībām, atbilst audzēkņu individuālajām spējām, ir tematiski saistošs un daudzveidīgs;
   10. audzēkņi piedalās reģiona, valsts un starptautiska līmeņa konkursos, festivālos, koncertos, nometnēs, meistarklasēs, plenēros un pasākumos;
   11. audzēkņu sasniegumi ir konkurēt spējīgi reģiona un valsts mērogā, audzēkņi ir motivēti turpināt muzikālo izglītību profesionālā līmenī;
   12. metodisko materiālu izveide, apkopošana, mācību grāmatu sagatavošana un publicēšana, jaunrades darbs;
   13. radošo pasākumu organizēšana audzēkņiem un nozares pārstāvjiem ārpus mācību stundām (koncerti, konkursi, festivāli, meistarklases, kursi, semināri, pasākumi);
   14. kultūrizglītības jomas projektu nodrošināšanas pasākumu sagatavošana, izstrāde, īstenošana;
   15. ieguldījums izglītības iestādes darbības novērtēšanā, attīstības plānošanā un veicināšanā.
3. Informāciju par iegūto kvalitātes pakāpi ievada Valsts izglītības informācijas sistēmā. Piešķirto kvalitātes pakāpi apliecina izglītības iestādes vadītāja rīkojums, kas izdots līdz kārtējā gada 31. maijam.
4. Pedagoga profesionālās darbības 1. kvalitātes pakāpi piešķir uz diviem gadiem,

2.un 3.kvalitātes pakāpi – uz trīs gadiem.

1. Pedagogam, kuram piešķirta profesionālās darbības kvalitātes pakāpe, nosaka piemaksu pie mēnešalgas, atbilstoši pašvaldības izdotajiem normatīvajiem dokumentiem.
2. Izglītības iestādes vadītājam ir tiesības pieņemt lēmumu par pedagoga profesionālās darbības kvalitātes pakāpes atņemšanu, ja tiek konstatēta pedagoga rīcības neatbilstība Izglītības likuma 51. pantā minētajiem pedagoga vispārīgajiem pienākumiem un pedagoga profesionālās darbības kvalitātes novērtēšanas kritērijiem.
3. **Novērtēšanas virzieni**
4. Novērtēšana ir process, kura rezultātā pieņem lēmumu par konkrētā pedagoga profesionālās darbības kvalitāti, izsaka rekomendācijas un plāno pedagoga profesionālo kompetenču pilnveidi ilgtermiņā.
5. Pedagoga, kurš īsteno profesionālās ievirzes izglītības programmu profesionālās darbības kvalitāti novērtē atbilstoši šādiem profesionālās darbības novērtēšanas virzieniem (turpmāk – novērtēšanas virzieni):
   1. pedagoģiskā procesa plānošana, vadīšana un pedagoga darbības rezultātu izvērtējums (pedagoģiskā procesa efektivitāte, mērķtiecīgums, rezultāts);
      1. pedagogs izvirza katrai stundai mērķi un sistemātiski organizē stundas gaitu; efektīvi un lietderīgi izmanto viņa rīcībā esošos resursus izvirzīto mērķu sasniegšanai;
      2. pedagogs nodrošina labvēlīgu emocionālo vidi; ir pozitīva, iekļaujoša, cieņpilna, taktiska attieksme pret izglītojamiem; notiek pedagoga un izglītojamo sadarbība, radot interesi par mācību priekšmetu/tematu, un motivāciju līdzdarboties; tiek veidota pozitīva saskarsme ar audzēkņiem un viņu vecākiem;
      3. pedagoga organizētās mācību aktivitātes stundā ir jēgpilnas, savstarpēji saistītas un pēctecīgas; pedagogs izmanto metodes, kas atsauc atmiņā iepriekšējās zināšanas un pieredzi; izglītojamie veiksmīgi iekļaujas stundas norisē; pedagogs vērtē izglītojamos, veicinot mācīšanās motivāciju;
      4. pedagogs izmanto ikdienas darbā daudzveidīgas, izglītojamo vecumam un individuālajām vajadzībām atbilstošas mācību stratēģijas un inovatīvas mācību metodes, nodrošinot katra izglītojamā sasniegumu pozitīvu dinamiku.
   2. pedagoga ieguldījums izglītojamā individuālo spēju attīstībā un izglītojamā vajadzību nodrošināšanā;
      1. pedagogs izmanto atbilstošas darba metodes izglītojamo individuālo vajadzību nodrošināšanai; realizē individuālu pieeju katram skolēnam, respektējot katra spējas;
      2. pedagogs mācību procesā ņem vērā izglītojamo talantus un individuālos sasniegumus, iegulda papildus darbu ar izglītojamiem, kuriem nepietiekami mācību sasniegumi, respektē dažādas mācīšanās vajadzības;
      3. pedagogs palīdz attīstīt izglītojamo prasmi novērtēt savus rezultātus un analizēt individuālos sasniegumus, veicamos uzdevumus; izglītojamie tiek iesaistīti stundas gaitas un rezultātu novērtēšanā;
      4. pedagogs savā klasē vai mācību priekšmetā ir panācis visu izglītojamo mācību motivācijas un attīstības dinamiku, neatkarīgi no viņu spējām.
   3. pedagoga ieguldījums izglītības iestādes darbības novērtēšanā un attīstībā;
      1. pedagoga ikdienas darbs atbilst skolas mērķiem un sekmē to īstenošanu; savus pienākumus veic ieinteresēti un atbildīgi, sadarbojoties ar kolēģiem un vadību, iesaistās metodisko komisiju un pedagoģiskās padomes darbā, izsaka priekšlikumus mācību darba uzlabošanai, pilnveidošanai un attīstībai;
      2. pedagogs organizē, vada iestādes rīkotos pasākumus, aktīvi iesaistās skolas sabiedriskajā dzīvē – atbalsta jaunas iniciatīvas, iesaistās dažādos projektos un ārpusskolas pasākumos, izstrādā metodiskos ieteikumus mācību darba uzlabošanai un pilnveidei;
      3. pedagogs regulāri piedalās izglītības iestādes pašvērtēšanā un attīstības plānošanā, izsaka konstruktīvus priekšlikumus, līdzdarbojas to ieviešanā.
   4. pedagoga sadarbība, pieredzes uzkrāšana un pārnese;
      1. pedagogs ieinteresēts celt profesionālo kvalifikāciju, piedalās tālākizglītības kursos, ir atvērts jaunu zināšanu ieguvei;
      2. pedagogs mērķtiecīgi piedalās savas profesionālās kvalifikācijas paaugstināšanā, iesaistās projektos un dalās ar izstrādātajiem materiāliem, metodiku un pieredzi ar savas un citu izglītības iestāžu pedagogiem mūsdienīga mācību procesa organizēšanā izglītības iestādē;
      3. pedagogs dalās pieredzē ar citu pašvaldību izglītības iestāžu pedagogiem, ir atzīti valsts līmeņa sasniegumi.
6. Katram pedagoga profesionālās darbības vērtēšanas kritērijam ir noteikti kvalitātes vērtēšanas līmeņi:
   1. “jā”- ļoti labi atbilst kritērijiem, 4 punkti;
   2. “drīzāk jā”- labi atbilst kritērijam, 3 punkti;
   3. “daļēji”- daļēji atbilst kritērijam, 2 punkti;
   4. “drīzāk nē”- vāji atbilst kritērijam, 1 punkts;
   5. “nav novērots”- neatbilst kritērijam. 0 punkti.
7. Veicot novērtēšanu, komisija summē kritērijos iegūtos punktus un atzīmē tos kopsavilkuma tabulā.
8. Novērtēšanas process sastāv no:
   1. pedagoga darba pašvērtējuma (2.pielikums) par diviem iepriekšējiem mācību gadiem iestādē, kurā atspoguļota profesionālās darbības rezultātu novērtēšana atbilstoši 12. punktā minētiem novērtēšanas virzieniem;
   2. pedagoga profesionālās darbības vērtējuma vismaz 3 mācību stundās vai nodarbībās īstenojot profesionālās ievirzes izglītības programmas, izmantojot Ministru kabineta noteikumos Nr.501 „Pedagogu profesionālās darbības kvalitātes novērtēšanas organizēšanas kārtība” noteikto veidlapu, pedagogu profesionālās darbības novērtēšanu stundās izsakot skaitļos vērtējumu veidlapā (3.pielikums);
   3. komisijas vērtējuma.
9. Pēc novērtēšanas komisija izsaka vienu no šādiem priekšlikumiem:
   1. par 1. kvalitātes pakāpes piešķiršanu pedagogam, ja novērtēšanā iegūtais kopējais punktu skaits pārsniedz 60 procentus no maksimāli iespējamā punktu skaita;
   2. par 2. kvalitātes pakāpes piešķiršanu pedagogam, ja novērtēšanā iegūtais kopējais punktu skaits pārsniedz 70 procentus no maksimāli iespējamā punktu skaita;
   3. par 3. kvalitātes pakāpes piešķiršanu pedagogam, ja novērtēšanā iegūtais kopējais punktu skaits pārsniedz 80 procentus no maksimāli iespējamā punktu skaita.
10. Komisija var izteikt priekšlikumu par atteikumu piešķirt kvalitātes pakāpi, ja:
    1. pedagogs nav izpildījis kārtības 29.punktā noteiktās prasības;
    2. pedagogs noteiktajā termiņā nav iesniedzis pašvērtējuma ziņojumu;
    3. pedagogs pašvērtējumā veicis neprecīzus vai nesaprotamus ierakstus.
11. **Nosacījumi pretendēšanai uz kvalitātes pakāpi**
12. Novērtēšanas procesā piemēro izglītības iestādes izstrādātu, izglītības iestādes vadītāja apstiprinātu un izglītības iestādes dibinātāja saskaņotu pedagogu profesionālās darbības novērtēšanas kārtību.
13. Novērtēšana ir process, kurā atbilstoši šiem noteikumiem vērtē pedagoga profesionālo darbību mācību stundās kārtējā mācību gadā un sasniegumus noteiktā novērtēšanas periodā, kas aptver ne vairāk kā trīs mācību gadus.
14. Lai novērtētu tā pedagoga profesionālās darbības kvalitāti, kurš atsāk pedagoģisko darbību pēc prombūtnes, kas ir ilgāka par vienu mācību gadu, vai uzsāk pedagoģisko darbību citā izglītības iestādē, viņam izglītības iestādē jānostrādā vismaz viens gads.
15. **Dokumentu iesniegšana un informācijas atbilstības pārbaude**
16. Lai novērtētu profesionālās darbības kvalitāti, pedagogs iesniedz izglītības iestādes vadītājam adresētu iesniegumu iestādes vadītāja rīkojumā noteiktajā termiņā.
17. Novērtēšanas procesā iekļautajam pedagogam ir tiesības pārtraukt novērtēšanu, par to rakstiski informējot komisiju. Pamatojoties uz pedagoga iesniegumu, komisija piecu darbdienu laikā pieņem lēmumu par novērtēšanas pārtraukšanu. Šādā gadījumā pedagogam ir tiesības pretendēt uz novērtēšanu, atkārtoti iesniedzot iesniegumu līdz iestādes vadītāja rīkojumā noteiktajam termiņam.
18. Pedagogam norādītajā termiņā jāiesniedz komisijai atbilstošais pašvērtējuma ziņojums.
19. **Komisijas darbība**
20. Izglītības iestādes vadītājs izveido novērtēšanas komisiju (turpmāk – komisija) vismaz triju cilvēku sastāvā un apstiprina komisijas darbības kārtību, kurā ietver novērtēšanas norises un laika plānojumu, rezultātu apkopošanas un lēmuma pieņemšanas procedūru. Komisijas sastāvā var iekļaut izglītības iestādes pedagogus, citu izglītības iestāžu vadītājus un vietniekus. Izvērtējot 2.un 3.pakāpes pretendentus, komisijas sastāvā iekļauj dibinātāja pārstāvi no izglītības pārvaldes.
21. Komisijas sēdes ir slēgtas. Komisija ir lemttiesīga, ja komisijas sēdē piedalās ne mazāk kā trīs komisijas locekļi, to skaitā komisijas priekšsēdētājs vai viņa vietnieks. Ja komisijas sēde kvoruma trūkuma dēļ nevar notikt, tad komisijas priekšsēdētājs piecu darbdienu laikā atkārtoti sasauc komisijas sēdi.
22. Ne vēlāk kā 10 (desmit) dienu laikā pēc komisijas izveides tiek sasaukta pirmā sēde un izstrādāta komisijas darbības kārtība, ar to iepazīstina pretendentus. Nosaka darba uzdevumus katram komisijas loceklim.
23. **Novērtēšanas norise**
24. Novērtēšanas norises posms ilgst ne mazāk kā trīs mēnešus, un tajā iesaistīts pedagogs, izglītības iestādes novērtēšanas komisija.
25. Izstrādājot pedagogu profesionālās darbības novērtēšanas kārtību (turpmāk – kārtību), izglītības iestādes ņem vērā šādus termiņus:
    1. līdz kārtējā gada 30. novembrim izglītības iestādes saskaņo ar dibinātāju kārtību, kas ir izskatīta izglītības iestāžu pedagoģiskās padomes sēdē;
    2. līdz 11. decembrim, pēc kārtības saskaņošanas ar dibinātāja pilnvarotu personu, izglītības iestādes nodrošina dokumentu pieejamību izglītības iestādes pedagogiem;
    3. līdz 15. decembrim – iesnieguma kvalitātes pakāpes novērtēšanai iesniegšanas termiņš pedagogiem, norādot kvalitātes pakāpi;
    4. līdz 22. decembrim – izglītības iestādē tiek izveidota komisija, novērtēšanas procesa plānošanai (ieteicams iesaistīt darbinieku pārstāvi – arodbiedrību vai dibinātāja pārstāvi);
    5. līdz 29. martam – novērtēšanas process-stundu/nodarbību vērošana;
    6. līdz 15. aprīlim – pedagogu pašvērtējuma iesniegšana;
    7. līdz 31. maijam komisija izvērtē pašvērtējumu un stundu/nodarbību vērošanas rezultātus, pieņem lēmumu, fiksē protokolā;
    8. līdz 31. maijam - izglītības iestādes direktors/vadītājs izdod rīkojumu par piešķirto kvalitātes pakāpi vai atteikumu.
26. Vērtēšanas norises posms ietver pedagoga profesionālās darbības pašvērtējums un pedagoga profesionālās darbības kvalitātes novērtēšanu mācību stundās, nosakot vērojamo mācību stundu skaitu:
    1. pedagoga iniciēta viena mācību stunda;
    2. izglītības iestādes komisijas iniciētas un ar kvalitātes pakāpes pretendentu saskaņotas viena mācību stunda;
    3. izglītības iestādes komisijas iniciēta viena mācību stunda bez saskaņošanas ar kvalitātes pakāpes pretendentu.
27. Pēc katras mācību stundas vērtējuma veicējs – izglītības iestādes komisijas pārstāvis, savus vērojumus fiksē mācību stundas vērošanas un novērtējuma lapā un organizē sarunu ar pedagogu. Sarunā pedagogam ir tiesības paust savu viedokli par mācību stundā konstatētajiem vērojumiem.
28. Ja rodas iepriekš neparedzēti iemesli, pedagogam ir tiesības mācību stundas vērošanas laiku atlikt, par to iepriekš informējot attiecīgās komisijas

priekšsēdētāju. Vērojamo mācību stundu skaitu iespējams palielināt, vērotājam un pedagogam savstarpēji vienojoties.

1. Pedagogs iesniedz darba pašvērtējumu, kurā analizē novērtēšanas periodā profesionālajā darbā paveikto atbilstoši kvalitātes rādītājiem.
2. Izglītības iestāde pedagogu profesionālās darbības novērtēšanas kārtībā paredz tālāku rīcību, ja netiek savākts minimālais punktu skaits attiecīgajā pakāpē:
   1. Ja netiek iegūts 1.kvalitātes pakāpei nepieciešamais punktu skaits, tad pakāpe netiek piešķirta, dodot iespēju atkārtoti pieteikties vērtēšanai pēc 2 gadiem;
   2. Ja netiek iegūts 2.kvalitātes pakāpei nepieciešamais punktu skaits, tad tiek piešķirta 1.kvalitātes pakāpe, ja ir iegūti vismaz 60% no maksimāli iegūstamā punktu skaita, dodot iespēju atkārtoti pieteikties vērtēšanai pēc 2 gadiem;
   3. Ja netiek iegūts 3.kvalitātes pakāpei nepieciešamais punktu skaits, tad tiek piešķirta1.kvalitātes pakāpe, ja ir, iegūti vismaz, 60% vai 2.kvalitātes pakāpi, ja ir iegūti vismaz 70% no maksimāli iegūstamā punktu skaita, dodot iespēju atkārtoti pieteikties vērtēšanai pēc 2 gadiem.
3. Pēc saņemtās kvalitātes pakāpes pedagogs saņem piemaksu:
   1. par 1.pakāpi piemaksa ir līdz 3% no Ministru kabineta noteikumos noteiktās minimālās samaksas par likmi (aprēķins no kontaktstundām);
   2. par 2.pakāpi piemaksa ir līdz 5% no Ministru kabineta noteikumos noteiktās minimālās samaksas par likmi (aprēķins no kontaktstundām);
   3. par 3.pakāpi piemaksa ir līdz 8% no Ministru kabineta noteikumos noteiktās minimālās samaksas par likmi (aprēķins no kontaktstundām).
4. **Kārtība, kādā apstrīd un pārsūdz lēmumu par kvalitātes pakāpes piešķiršanu**
5. Lēmumu par kvalitātes pakāpes piešķiršanu pedagogam ir tiesības apstrīdēt, iesniedzot sūdzību iestādes dibinātāja pilnvarotajai personai.
6. Ja lēmums par kvalitātes pakāpes piešķiršanu tiek apstrīdēts, pašvaldība izveido komisiju vismaz trīs cilvēku sastāvā, iekļaujot komisijā personas, kas iepriekš nav piedalījušās novērtēšanā. Komisija, atkārtoti izvērtējot pedagoga profesionālās darbības kvalitāti, pieņem lēmumu par kvalitātes pakāpes piešķiršanu vai atteikumu piešķirt kvalitātes pakāpi.
7. Ja pieņemts lēmums par atteikumu piešķirt kvalitātes pakāpi, pedagogam ir tiesības pretendēt uz to pašu vai citu kvalitātes pakāpi pēc viena izglītības iestādē nostrādāta mācību gada.
8. **Noslēguma jautājumi**
9. Ar šo noteikumu stāšanos spēkā, spēku ir zaudējis 2018.gada 4.jūnijā ar rīkojumu Nr. 1-9/2 apstiprinātais “Kokneses Mūzikas skolas Pedagogu profesionālās darbības kvalitātes novērtēšanas kārtība un novērtēšanas komisijas darbības kārtība”.
10. Kārtība stājas spēkā ar 2024. gada 2. septembri.

Direktore I.Bērziņa

1. pielikums

Kokneses Mūzikas skolas direktorei

Ivetai Bērziņai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/pedagoga vārds, uzvārds/*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/personas kods/*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/faktiskās dzīvesvietas adrese/*

IESNIEGUMS

Lūdzu novērtēt manas profesionālās darbības kvalitāti Kokneses Mūzikas skolā, Lāčplēša ielā 7, Koknesē, Aizkraukles novadā, LV-5113, lai pretendētu uz \_\_\_\_\_. kvalitātes pakāpi.

\_\_\_\_\_\_\_\_\_\_\_\_\_\_\_\_\_

( Datums ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( Paraksts un tā atšifrējums)

1. pielikums

**Kokneses Mūzikas skolas pedagoga pašvērtējums**

1. **Pedagoģiskā procesa plānošana, vadīšana**

|  |  |  |  |
| --- | --- | --- | --- |
| Mērķis, uzdevumi | Apliecinoši fakti | Pedagoga  vērtējums punktos ( max 4 punkti) | Komisijas vērtējums  punktos ( max 4 punkti) |
|  |  |  |  |

1. **Pedagoga darbības rezultātu analīze, darbības rezultāti**

|  |  |  |  |
| --- | --- | --- | --- |
| Mērķis, uzdevumi | Apliecinoši fakti | Pedagoga vērtējums punktos | Komisijas vērtējums punktos |
|  |  |  |  |

1. **Audzēkņu mācību sasniegumu uzskaite un analīze izglītojamā attīstības diagnosticēšana**

|  |  |  |  |
| --- | --- | --- | --- |
| Mērķis, uzdevumi | Apliecinoši fakti | Pedagoga vērtējums punktos | Komisijas vērtējums punktos |
|  |  |  |  |

1. **Informācijas un komunikācijas tehnoloģiju (IKT) izmantošana**

|  |  |  |  |
| --- | --- | --- | --- |
| Mērķis, uzdevumi | Apliecinoši fakti | Pedagoga vērtējums punktos | Komisijas  vērtējums punktos |
|  |  |  |  |

1. **Pedagoga ieguldījums katra audzēkņa spēju attīstībā un individuālo vajadzību nodrošināšanā**

|  |  |  |  |
| --- | --- | --- | --- |
| Mērķis, uzdevumi | Apliecinoši fakti | Pedagoga vērtējums punktos | Komisijas  vērtējums punktos |
|  |  |  |  |

1. **Ieguldījums audzēkņu attīstības un mācību sasniegumu pozitīvas dinamikas veicināšanā**

|  |  |  |  |
| --- | --- | --- | --- |
| Mērķis, uzdevumi | Apliecinoši fakti | Pedagoga vērtējums punktos | Komisijas  vērtējums punktos |
|  |  |  |  |

1. **Tālākizglītības un pašpilnveides ietekme uz pedagoga profesionālo izaugsmi**

|  |  |  |  |
| --- | --- | --- | --- |
| Mērķis, uzdevumi | Apliecinoši fakti | Pedagoga vērtējums punktos | Komisijas vērtējums  punktos |
|  |  |  |  |

1. **Pedagoga ieguldījums izglītības iestādes darbības novērtēšanā, attīstības plānošanā un veicināšanā**

|  |  |  |  |
| --- | --- | --- | --- |
| Mērķis, uzdevumi | Apliecinoši fakti | Pedagoga vērtējums punktos | Komisijas vērtējums  punktos |
|  |  |  |  |

1. **Pedagoga sadarbība ar nozares speciālistiem, pieredzes uzkrāšana un pārnese**

|  |  |  |  |
| --- | --- | --- | --- |
| Mērķis, uzdevumi | Apliecinoši fakti | Pedagoga vērtējums punktos | Komisijas vērtējums  punktos |
|  |  |  |  |

1. **Sadarbība ar vecākiem un kolēģiem**

|  |  |  |  |
| --- | --- | --- | --- |
| Mērķis, uzdevumi | Apliecinoši fakti | Pedagoga vērtējums punktos | Komisijas  vērtējums punktos |
|  |  |  |  |

1. **Radošā darbība, iestādes publicitāte**

|  |  |  |  |
| --- | --- | --- | --- |
| Mērķis, uzdevumi | Apliecinoši fakti | Pedagoga vērtējums punktos | Komisijas vērtējums punktos |
|  |  |  |  |

|  |  |
| --- | --- |
| Pedagoga vērtējums  (max 44 punkti) | Komisijas vērtējums  (max 44 punkti) |
| Punkti kopā: | Punkti kopā: |

1. pielikums

**Mācību stundas/nodarbības vērošanas un novērtējuma lapa**

* 1. **Vispārīgā informācija**

Pedagogs (vārds, uzvārds)

|  |  |
| --- | --- |
| Izglītības iestāde |  |

|  |  |
| --- | --- |
| Profesionālās izglītības programmas veids: | profesionālās ievirzes izglītība |
| Profesionālās izglītības programmas nosaukums |  |
| Mācību priekšmets |  |
| Klase/grupa/audzēknis |  |

|  |  |
| --- | --- |
| Stundas veids: | https://www.vestnesis.lv/wwwraksti/BILDES/KVADRATS.GIF individuālā nodarbība |
|  | https://www.vestnesis.lv/wwwraksti/BILDES/KVADRATS.GIF grupas stunda |

|  |  |  |
| --- | --- | --- |
| Izglītojamo skaits klasē/grupā |  | stundā |
| Mācību stundas/nodarbības tēma |  |  |
| Vērtētājs(-i ) (vārds, uzvārds, amats) |  |  |

Nodarbības vērošanas mērķis – mācību procesa kvalitātes izvērtēšana

* 1. **Pedagoga profesionālās darbības vērtējums**

|  |  |  |  |  |  |  |  |
| --- | --- | --- | --- | --- | --- | --- | --- |
| Apgalvojumi | Vērtējums | | | | | | Fakti, kas par to liecina |
| Jā 4 p. | drīzāk jā 3.p. | Daļēji 2.p. | drīzāk nē 1.p. | Nē  0.p. | nav novērots |
| **1. Mācību procesa plānošana un organizācija** | | | | | | | |
| 1.1. Nodarbības/stundas mērķi un uzdevumi ir skaidri definēti. Pedagogs sadarbojas ar izglītojamajiem, lai iegūtu savstarpēju izpratni par sasniedzamo rezultātu |  |  |  |  |  |  |  |
| 1.2. Nodarbības/stundas laika izmantojums ir optimāli plānots un kontrolēts. Izglītojamie veiksmīgi iekļaujas stundas norisē |  |  |  |  |  |  |  |
| 1.3. Tiek nodrošināta labvēlīga emocionālā vide (pozitīva, iekļaujoša, cieņpilna, taktiska attieksme), notiek pedagoga un izglītojamo sadarbība, radot interesi par mācību priekšmetu/tematu un motivāciju līdzdarboties |  |  |  |  |  |  |  |
| 1.4. Izglītojamie ir disciplinēti un ievēro kopējos darba organizācijas nosacījumus |  |  |  |  |  |  |  |
| **2. Mācību procesa norises mērķtiecīgums un rezultativitāte** | | | | | | | |
| 2.1. Nodarbībai/stundai izvirzītais uzdevums, satura un metožu izvēle atbilst izglītojamo vecumam un sagatavotībai |  |  |  |  |  |  |  |
| 2.2. Pedagoga organizētās mācību aktivitātes stundā ir jēgpilnas, savstarpēji saistītas un pēctecīgas. Pedagogs izmanto paņēmienus, kas atsauc atmiņā iepriekšējās zināšanas un pieredzi |  |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| 2.3. Pedagoga norādījumi, skaidrojumi, jautājumi stundas laikā ir skaidri formulēti, konstruktīvi, saprotami, un komunikācijas veids (t. sk. acu kontakts, balss tembrs, valodas temps, žesti, mīmika) veicina izglītojamo turpmāko progresu |  |  |  |  |  |  |  |
| 2.4. Pedagogs efektīvi, lietderīgi izmanto viņa rīcībā esošos resursus (mācību materiālus, materiāltehniskos līdzekļus un informācijas tehnoloģijas) izvirzīto mērķu sasniegšanai |  |  |  |  |  |  |  |
| 2.5. Pedagogs mērķtiecīgi virza izglītojamo mācīšanos, akcentējot būtisko, minot praktiskus piemērus, rosinot jautāt, izzināt. Nodrošina izglītojamiem iespēju analizēt, skaidrot, salīdzināt iegūto informāciju ar citos mācību priekšmetos gūtajām zināšanām |  |  |  |  |  |  |  |
| 2.6. Pedagogs mācību procesā ņem vērā izglītojamo talantus un individuālos sasniegumus. Respektē dažādās mācīšanās vajadzības, mācīšanās stilus, akceptē izglītojamo un savas kļūdas, rosina kopīgi risināt problēmas |  |  |  |  |  |  |  |
| 2.7. Pedagogs veicina sadarbības prasmes (sadarbība ar citiem, darbs pārī, grupās, ja individuāla nodarbība, tad sadarbība ar pedagogu) |  |  |  |  |  |  |  |
| 2.8. Pedagogs veicina mācīšanās prasmju attīstību (organizēt savu darbu, plānot laiku, izvēlēties efektīvāko paņēmienu rezultāta sasniegšanai, meklēt uzziņas avotus, izmantot IT, svešvalodas) |  |  |  |  |  |  |  |
| 2.9. Izglītojamiem tiek veicinātas radošas, analītiskas, pētnieciska rakstura darbības (informācijas atlase, sistematizēšana, analīze, sintēze) |  |  |  |  |  |  |  |
| 2.10. Izglītojamiem tiek izvirzītas noteiktas prasības precizitātei uzdevumu izpildē un darba kvalitātei |  |  |  |  |  |  |  |
| **3. Vērtēšana** | | | | | | | |
| 3.1. Pedagogs vērtē izglītojamos (piemēram, uzslavas, pozitīva kritika), novērtē izglītojamo sasniegumus, tai skaitā individuālos sasniegumus, talantus, izaugsmes dinamiku |  |  |  |  |  |  |  |
| 3.2. Pedagogs nodrošina izglītojamiem virzošu atgriezenisko saiti un norādījumus, kas darāms, lai uzlabotu sniegumu |  |  |  |  |  |  |  |
| 3.3. Pedagogs palīdz attīstīt izglītojamajiem prasmi novērtēt savus rezultātus un analizēt individuālos sasniegumus, veicamos uzlabojumus. Izglītojamie tiek iesaistīti stundas gaitas un rezultātu novērtēšanā |  |  |  |  |  |  |  |
| Punkti kopā pa jomām |  |  |  |  |  |  |  |
| Pavisam kopā: | | | | | | |  |

Ar vērtējumu iepazinos:

|  |  |  |
| --- | --- | --- |
| Pedagoga vārds, uzvārds, paraksts | Datums |  |
| Vērtētāja(-u) vārds, uzvārds, paraksts | Datums |  |